OzLabs/hebrew-wiki-articles huggingface dataset:
Available

Available (בתרגום חופשי לעברית: זמין) הוא שיר שהוקלט על ידי הזמר־יוצר הקנדי ג'סטין ביבר לאלבום האולפן החמישי שלו, Changes. השיר נכתב על ידי ביבר, ג'בייל מק'גי, פו דב , דריק מילאנו , אשלי בויד ובנדר הארווי, והופק על ידי ג'בייל מק'גי, פו בר ו-HARV. הוא יצא לאור ב-14 בפברואר 2020, כחלק מרצועת האלבום.

== כתיבה ==
השיר, שמנוגן בסגנון אר אנד בי וטראפ<ref></ref><ref></ref>, נכתב על ידי הזמר־יוצר הקנדי ג'סטין ביבר, יחד עם ג'בייל מק'גי, פו בר , דריק מילאנו , אשלי בויד ובנדר הארווי.

בשיר, ביבר שר על האהבה שיש לו לאשתו, היילי ביבר, ואומר שהוא תמיד יהיה פנוי וזמין אליה (מכאן שם השיר, Available) בכל זמן שהיא תצטרך. בהמשך השיר הוא אומר:

== הפצה ==
השיר יצא לאור ב-14 בפברואר 2020, כחלק מרצועת אלבום האולפן החמישי של ג'סטין ביבר, Changes.

ב-27 בפברואר באותה שנה, השיר הושמע בפרק השני של הסדרה התיעודית על ביבר, ג'סטין ביבר: עונות<ref></ref>.

== וידאו קליפ ==
ב-10 במרץ 2020, שוחרר קליפ לשיר בשם "nature visual"<ref></ref> באופן בלעדי למנויי אפל מיוזיק<ref></ref>, בסרטון נראה ביבר שר את השיר כשהוא לבוש בקפוצ'ון אפור וכובע אדום ברקע פסנתר שחור ונוף מוקף הרים ושמיים בעלי גוונים אדומים<ref></ref><ref name=":0"></ref>. במקביל, שוחרר טיזר לווידאו קליפ, דרך חשבונות הטוויטר של אפל מיוזיק וג'סטין ביבר<ref name=":0" /><ref></ref>. ב-17 במרץ העלה ג'סטין את הקליפ לחשבון היוטיוב שלו ונכון לאפריל 2022 מונה הקליפ כ-10,500,000 צפיות ביוטיוב<ref></ref> בעוד שהסרטון המקורי מונה כ-6,900,000 צפיות<ref></ref>.

ב-16 במרץ, במסגרת הפרויקט "CHANGES: The Movement" פורסם סרטון ריקוד לקליפ Available, ונכון לאוגוסט 2022, הקליפ מונה כ-5,500,000 צפיות ביוטיוב<ref></ref>.

== מיקומי שיא ==

== ראו גם ==
* Changes (אלבום של ג'סטין ביבר)
* דיסקוגרפיה של ג'סטין ביבר
* ג'סטין ביבר

== קישורים חיצוניים ==
* 
* 
* 

== הערות שוליים ==

קטגוריה:שירי 2020
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
משרד ההגנה (בולגריה)

משרד ההגנה הלאומית (בבולגרית: Министерство на отбраната) הוא משרד בממשלה הבולגרית, האחראי על יישום מדיניות הביטחון של בולגריה. בראשו עומד השר, חבר הממשלה. השר העומד בראש המשרד אחראי על ניהולם השוטף של כוחות צבא בולגריה, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש ההגנה מדווח ישירות לשר.

המשרד הוקם לראשונה ב-1879, ובתחילה נקרא "משרד המלחמה". בתקופת הרפובליקה העממית של בולגריה נקרא המשרד "משרד ההגנה העממית". דרגומיר זקוב מכהן כשר ההגנה מאז 1 במרץ 2022.

==קישורים חיצוניים==

* 

קטגוריה:בולגריה: צבא וביטחון
קטגוריה:משרדי ביטחון
קטגוריה:משרדי ממשלה בבולגריה
קטגוריה:ממשלת בולגריה
דרגומיר זקוב

דרגומיר זקוב (בבולגרית: Драгомир Заков; נולד ב-24 ביולי 1975) הוא דיפלומט ופוליטיקאי בולגרי המשמש כשר ההגנה של בולגריה מאז 1 במרץ 2022.

==ביוגרפיה==
זקוב נולד בסופיה ב-24 ביולי 1975. הוא למד בבית הספר בשפה הצרפתית "אלפונס דה למרטין". ב-1998 סיים תואר ראשון ביחסים בינלאומיים באוניברסיטה לכלכלה לאומית ועולמית. ב-1999 השלים תואר שני. במרץ 2002 הצטרף למשלחת הבולגרית במפקדת נאט"ו. ב-2008 חזר לבולגריה ומונה למזכיר משרד החוץ האחראי על מדיניות וביטחון ועל הארגון לביטחון ושיתוף פעולה באירופה. בין 2011–2014 שימש כמזכיר המשלחת הבולגרית לאו"ם. ב-2015 החל ללמוד במכללה האירופית לביטחון והגנה ברומא. ב-2016 נשלח שוב למפקדת נאט"ו כיועץ מטעם בולגריה. בפברואר 2017 מונה לשר במשרד החוץ. ב-2019 מונה לראש המשלחת הבולגרית לנאט"ו.

ב-1 במרץ 2022 ראש ממשלת בולגריה קיריל פטקוב פיטר את שר ההגנה המכהן סטפן יאנב בשל קשריו עם ולדימיר פוטין. פטקוב המליץ על זקוב כמחליף והגיש את המועמדות בפני האספה הלאומית. מתוך 240 חברי האספה 184 הביעו תמיכה במועמדות ו-47 נמנעו.

==קישורים חיצוניים==
* [https://bg.linkedin.com/in/dragomir-zakov-5ba36315 דרגומיר זקוב] בלינקדאין
* [https://www.facebook.com/dragomir.zakov דרגומיר זקוב] בפייסבוק
* [https://mobile.twitter.com/dragomirzakov דרגומיר זקוב] בטוויטר
* [https://forum2022.globsec.org/speakers/dragomir-zakov/ דרגומיר זקוב] באתר globsec

קטגוריה:דיפלומטים בולגרים
קטגוריה:פוליטיקאים בולגרים
קטגוריה:שרי הגנה
קטגוריה:שרי ממשלת בולגריה
קטגוריה:בולגרים שנולדו ב-1975
Can't Forget You

Can't Forget You (בעברית: לא יכולה לשכוח אותך) הוא שיר של הזמרת הקובנית-אמריקאית גלוריה אסטפן אשר יצא ביוני 1991 כסינגל השלישי מתוך אלבומה השני "Into the Light" כאשר בבריטניה יצא השיר "Remember Me with Love" כסינגל במקום שיר זה ובמספר מדינות נוספות באירופה יצא השיר "Nayib’s Song (I Am Here for You)" במקום.

== הצלחה מסחרית ==
מבחינה מוזיקלית מבקרים ציינו כי השיר דומה לשירים "Don't Wanna Lose You" ו-"Can't Stay Away from You". השיר לא זכה להצלחה כאשר הגיע למקום ה-43 בלבד בארצות הברית אך כן הגיע למקום השני במצעד השירים העכשוויים למבוגרים בארצות הברית. בניגוד לשירים קודמים של אסטפן לשיר זה לא נוצרו רמיקסים.

בממלכה המאוחדת השיר יצא כצד ב' של השיר "Go Away" אשר יצא כסינגל במדינה ב-1993.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1991
קטגוריה:סינגלים מ-1991
קטגוריה:שירי גלוריה אסטפן
קטגוריה:שירים באנגלית
קטגוריה:שירים על נוסטלגיה
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת אפיק רקורדס
אמיל אפטימוב

אמיל אפטימוב (בבולגרית: Емил Ефтимов; נולד ב-16 באוגוסט 1961) הוא אדמירל בולגרי המשמש כראש ההגנה (מקביל לרמטכ"ל) של צבא בולגריה.

==ביוגרפיה==
אפטימוב נולד בווארנה ב-16 באוגוסט 1961. ב-1979 התגייס לצי הבולגרי. הוא למד באקדמיה הימית ניקולה בעיר הולדתו עד 1984. הוא שרת על סיפונן של ספינות שונות כקצין ניווט וכקצין לוחמה נגד צוללות. ב-1991 הפך למפקד ספינה, ובין 1992–1994 למד באקדמיה הימית קוזנצוב בסנקט פטרבורג. ב-1995 הפך למפקד השייטת ה-1 בווארנה. בין 2004–2005 למד במכללת המלחמה הימית ניופורט בארצות הברית. ב-2009 הוא מונה למפקד בסיס הצי בווארנה. ב-2011 נשלח כנציג בולגריה למפקדת נאט"ו בבריסל, ולאחר מכן למד באקדמיית המלחמה של נאט"ו ברומא. ב-2016 הוא חזר לבולגריה ומונה לסגן ראש ההגנה (מקביל לרמטכ"ל). ב-19 בינואר 2017 התפטר ראש ההגנה קונסטנטין פופוב מתפקידו, ואפטימוב מונה למחליפו הזמני עד 2 במרץ של אותה שנה אז נכנס לתפקיד אנדריי בוצוב. ב-27 בפברואר 2020 סיים בוצוב את כהונתו, ואפטימוב חזר לתפקיד.

==קישורים חיצוניים==

* [https://www.nato.int/cps/en/natohq/who_is_who_71226.htm אמיל אפטימוב] באתר נאט"ו

קטגוריה:אנשי צבא בולגרים
קטגוריה:מפקדי צבאות סדירים בעת החדשה: אישים
קטגוריה:אדמירלים
קטגוריה:ילידי 1961
מלחמת דוד בעמלק

מלחמת דוד בעמלק הוא אירוע המופיע בספר שמואל א', בו מסופר על מרדף בפיקודו של דוד אחרי עמלקים, לאחר שאלו שרפו את עירו צקלג ושבו את כל אנשי העיר.

== רקע ==
לאחר ששאול ואנשיו רדפו אחר דוד להורגו, דוד ברח לאכיש מלך גת, יחד עם גדודו שכלל 600 איש ושתי נשותיו, אחינועם היזרעאלית ואביגיל. דוד ביקש מאכיש שייתן לו עיר אחת בה יישבו הוא וחייליו, וזה נתן לו את צקלג.<ref></ref>

בזמן שהותו בצקלג, הכה דוד ערים רבות ואת כל תושביהם, ולקח מהם את כל רכושם, אותו הביא לאכיש. בזכות זאת, האמין אכיש בדוד,<ref></ref> וצירף את אנשיו לצבאות הפלשתים להילחם בישראל. כשצבאות פלשתים האחרים ראו את דוד וצבאו, הם כעסו על אכיש על שהביא את דוד למלחמה, וטענו שהוא יבגוד בהם בקרב על מנת "לקנות" את מחילתו של שאול. אכיש הסכים להחזיר את דוד, אף על פי שעדיין האמין בו, ובבוקר שלמחרת דוד חזר לארץ פלשתים.<ref></ref>

== שרפת העיר ==
בזמן שדוד ואנשיו לא היו בצקלג, הגיע עמלק, פרץ לצקלג ושרף אותה באש. בנוסף, הוא לקח את כל אנשי העיר בשבי, ביניהם שתי נשותיו של דוד.<ref></ref>

כשדוד ואנשיו הגיעו לצקלג וראו את האסון, הם בכו זמן מרובה, עד שאזל כוחם לבכות.<ref></ref> פרשנות אפשרית לבכייתם המרובה מביא משה וינשטוק: לא רק שנחרבה עירם, אלא קשה למצוא את המחריבים, משום שצקלג נמצאת במדבר, בו מרובים מקומות המסתור.<ref>משה וינשטוק, [http://www.herzog.ac.il/vtc/tvunot/mega37_veinshtok.pdf מות שאול והכאת דוד בעמלק]</ref>

== המלחמה ==
=== שאלת דוד בה' ===
לאחר שבכו, ביקש דוד מאביתר הכהן את האפוד כדי לשאול את ה' האם לרדוף ולהכות את עמלק. ה' אמר לדוד שירדוף, ושהוא יצליח במשימתו וינצח את עמלק.<ref></ref>

=== מרדף דוד ===
לאחר שה' אישר לו לצאת למלחמה, דוד התחיל לרדוף אחר עמלק, יחד עם 600 חייליו. כשהגיע דוד לנחל הבשור, השאיר דוד בנחל 200 איש שלא עמדו בקצב והיו בעלי יכולות צבאית נמוכה יותר, שישמרו על חפצם, והמשיך לרדוף יחד עם 400 החיילים שנשארו.<ref></ref>

במהלך רדיפתם, פגש גדודו של דוד איש מצרי בשדה. החיילים לקחו אותו לדוד, ולאחר מכן השקו אותו והאכילו אותו, לאחר שלושה ימים שלא אכל. אחרי שאכל, סיפר האיש כי הוא נער מצרי, שהיה עבד לעמלקי, ולאחר שחלה, השאיר אותו אדונו שם. לאחר ששמע זאת, ביקש דוד מהנער שיראה לו איפה נמצא הגדוד הזה, והנער הסכים והורידו לגדוד.<ref></ref>

=== הריגת עמלק והחזרת השבויים ===
כשהגיעו הנער ודוד, הם ראו את העמלקים יושבים להם בשטח, וחוגגים וסועדים מן השלל שלקחו מערי יהודה, ביניהן צקלג. בבוקר למחרת,<ref></ref> תקף אותם דוד וצבאו, עד הערב, והכה את כל העמלקים מלבד מ-400 נערים שברחו עם גמליהם. לאחר ההתקפה, דוד שחרר את כל השבויים, ביניהם נשותיו, ואת כל הרכוש החזירו לבעליו.<ref></ref>

== לאחר המלחמה ==
=== טענות התוקפים כנגד הנשארים בנחל ===
כשחזר דוד עם צבאו מההתקפה לנחל הבשור, טענו מספר אנשים מן הלוחמים שתקפו את הגדוד, שרק התוקפים ראויים לקבל מן השלל, אך מי ששמר על הכלים יקבל רק את רכושו שהיה שייך לו לפני ההתקפה, ואת משפחתו. דוד ענה כנגדם, שכולם לקחו חלק במלחמה, ולכן כולם יקבלו מן שלל עמלק: על חוק זה נכתב: .<ref></ref>

=== חלוקת שלל עמלק ===
במהלך שובו של דוד לצקלג, חילק דוד מן השלל שלקח מהעמלק לזקני יהודה בכל הערים בהן עבר בדרכו לעירו.<ref></ref>

== קישורים חיצוניים ==
*, ויקיטקסט
* [https://www.hatanakh.com/en/tags/מלחמת-דוד-בעמלק שיעורים על מלחמת דוד בעמלק], אתר התנך

== הערות שוליים ==

קטגוריה:עמלק
קטגוריה:דוד
קטגוריה:סיפורי ספר שמואל
קטגוריה:מלחמות בתנ"ך
משרד ההגנה (לטביה)

משרד ההגנה (בלטבית: Aizsardzības ministrija) הוא משרד בממשלה הלטבית, האחראי על יישום מדיניות הביטחון של לטביה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים הלאומיים של לטביה, כמו גם על גיוסם בשעת הצורך. הוא מדווח ישירות לנשיא לטביה המשמש גם כמפקד העליון של הכוחות המזוינים. מפקד המטה המשותף מדווח ישירות לשר.

אנדריס ספרודס ממפלגת הפרוגרסיבים מכהן כשר ההגנה מאז 15 בספטמבר 2023.

==קישורים חיצוניים==

* [https://www.mod.gov.lv/lv?lang=en אתר משרד ההגנה]

קטגוריה:לטביה: צבא וביטחון
קטגוריה:משרדי ביטחון
קטגוריה:לטביה: פוליטיקה
חילם

חֵילָם או חֵלָאם הוא שם מקום תנ"כי בצפונו של עבר הירדן המזרחי.

לפי , חילם היה מקום ניצחונו של דוד המלך על הארמיים תחת הדדעזר בן רחוב. בתרגום השבעים השם חילם זהה לעילם (Αιλαμ) משום שאין עיצורים גרוניים ביוונית, ישנם חוקרים שזיהו את המקום כעֵלמָא במחוז דרעא, כ-55 ק"מ (34 מייל) מזרחית לכנרת.

==לקריאה נוספת==
* אנציקלופדיה מקראית: אוצר הידיעות של המקרא ותקופתו ג, אות חית

קטגוריה:ספר שמואל
סטיבן צ'ידוויק

סטיבן צ'ידוויק (באנגלית: Stephen Chidwick; נולד ב-10 במאי 1989) הוא שחקן פוקר אנגלי אשר זכה בצמיד אליפות העולם בפוקר ובשני גביעי סבב טריטון, ונכון למרץ 2024 ממוקם במקום השלישי בכל הזמנים בזכיות מטורנירים.

==ביוגרפיה==
צ'ידוויק החל לשחק בטורנירי פוקר ב-2008, ובאותה השנה זכה בטורניר במסגרת סבב פוקרסטארס באיים הקריביים. ב-2010 החל לשחק בטורנירים במסגרת אליפות העולם בפוקר, וב-2011 הגיע לראשונה לשולחן גמר בטורניר במסגרת הסבב, כאשר סיים במקום הרביעי בטורניר Pot-Limit טקסס הולדם. הוא ממעט לשחק בטורנירים בעלי עלות כניסה אשר נמוכים מ-10,000 דולר, למעט במסגרת אליפות העולם בפוקר, ומשתתף קבוע בטורנירים בעלי עלות כניסה גבוהים במיוחד.

ב-2018 זכה לראשון בפרס הגבוה ממיליון דולר בטורניר אחד, כאשר סיים במקום השישי בטורניר במקאו בעל עלות כניסה של 2 מיליון דולר הונג קונגי, כ-250 אלף דולר, וזכה בכ-10 מיליון דולר הונג קונגי, כ-1.3 מיליון דולר. באותה השנה סיים במקום השני בשחקן השנה של GPI.

את זכייתו הגדולה ביותר עשה ב-2019, כאשר סיים במקום הרביעי בטורניר מיוחד לצדקה במסגרת סבב טריטון אשר התקיים בלונדון, בעל עלות כניסה של כמיליון ליש"ט, וזכה ב-4.4 מיליון ליש"ט, כ-5.37 מיליון דולר. באותה השנה זכה בצמיד אליפות העולם בפוקר, כאשר ניצח בטורניר Pot-Limit אומהה הולדם בעלות כניסה של 25,000 דולר, וזכה בכ-1.6 מיליון דולר.

נכון למרץ 2024, צ'ידוויק זכה בסך של כ-56.8 מיליון דולר מטורנירי פוקר, כשמתוכם כ-5.8 מיליון דולר בסבב אליפות העולם, והוא במקום השלישי בכל הזמנים בזכיות מטורנירים.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2019
| dir="ltr" | $25,000 Pot Limit Omaha High Roller
| $1,618,417
|}

==קישורים חיצוניים==

== הערות שוליים ==

קטגוריה:זוכי צמיד אליפות העולם בפוקר
קטגוריה:זוכי גביע סבב טריטון
קטגוריה:שחקני פוקר
קטגוריה:אנגלים שנולדו ב-1989
ארטיס פבריקס

ארטיס פבריקס (בלטבית: Artis Pabriks; נולד ב-22 במרץ 1966) הוא פוליטיקאי לטבי. כיהן כשר החוץ בין השנים 2004–2007, ולאחר מכן כשר ההגנה בין 2010–2014, ושוב בין 2019–2022.

==ביוגרפיה==
פבריקס נולד ביורמלה ב-22 במרץ 1966. הוא גויס לשירות חובה בצבא האדום ושרת בו במשך שנתיים. לאחר מכן החל ללמוד באוניברסיטת לטביה והשלים תואר בהיסטוריה ב-1992. הוא קיבל מענק ללימודים בחו"ל, והחל ללמוד באוניברסיטת אורהוס. ב-1996 הוא השלים דוקטורט במדעי המדינה. לאחר מכן חזר ללטביה והפך לרקטור באוניברסיטת וידזמה למדעים יישומיים.

ב-1998 הוא הצטרף לפוליטיקה והיה אחד מהמייסדים של מפלגת העם, ובמרץ 2004 נבחר מטעמה לסאימה. ב-21 ביולי של אותה שנה הוא מונה לשר החוץ. באוקטובר 2007 הוא הסתכסך עם הנהגת המפלגה ונאלץ לעזוב אותה ולהתפטר מתפקיד שר החוץ. בספטמבר 2008 הוא ייסד יחד עם פוליטיקאים נוספים מפלגה חדשה בשם "החברה לשינוי פוליטי". ב-2010 הוא נבחר לסאימה מטעם המפלגה ומונה לשר ההגנה. ב-2011 הוא עזב את החברה לשינוי פוליטי והצטרף למפלגת "אחדות". הוא המשיך לכהן כשר ההגנה מטעם המפלגה בממשלתו של ואלדיס דומברובסקיס.

ב-2013 התפטר דומברובסקיס מתפקיד ראש הממשלה בעקבות קריסת בניין מרכז מסחרי בריגה במהלכה נהרגו 54 אזרחים. מפלגת אחדות הציגה את פבריקס כמועמד מטעמה לתפקיד ראש הממשלה. עם זאת, מועמדותו נדחתה בידי הנשיא אנדריס ברזינש שטען שלפבריקס אין את הידע הכלכלי הנדרש עבור ראשות הממשלה על פי חוקת לטביה. התפקיד הועבר במקום זאת ללאימדוטה סטראויומה, גם היא ממפלגת אחדות.

בשנת 2014 נבחר פבריקס לפרלמנט האירופי והיה חבר בוועדה לסחר חוץ. לקראת הבחירות ב-2018, התאגדו שתי מפלגות "התנועה עבור!" ו"למען פיתוח לטביה" לרשימה אחת בשם "פיתוח/למען!". פבריקס הצטרף לרשימה כמועמד שלה לראשות הממשלה. הרשימה הפסידה בבחירות, ומיד לאחריהן התפצלה מחדש. פבריקס הצטרף למפלגת למען פיתוח לטביה, ומונה לשר ההגנה מטעמה ב-23 בינואר 2019.

לקראת הבחירות לסאימה ב-2022, התאחדו מחדש שתי המפלגות לרשימה אחת, ופבריקס נבחר כמנהיג הרשימה וכמועמדה לראשות הממשלה. הרשימה לא עברה את אחוז החסימה ולא נכנסה לסאימה. פבריקס הודיע שהוא נוטל אחריות על התבוסה, ופרש מהחיים הפוליטיים.

ב-27 בספטמבר 2019, כינה פבריקס את הלגיונרים הלטביים שלחמו עם האס אס במלחמת העולם השנייה; "גאוות העם הלטבי והמדינה", וכן טען ש"זו חובתנו לכבד את הפטריוטים הלטבים הללו מכל עמקי נשמתנו". דבריו עוררו דיון פוליטי והיסטורי נרחב בלטביה.

==קישורים חיצוניים==

==הערות שוליים==

קטגוריה:פוליטיקאים לטבים
קטגוריה:שרי הגנה
קטגוריה:שרי ממשלת לטביה
קטגוריה:שרי החוץ של לטביה
קטגוריה:לטבים שנולדו ב-1966
הארונה אבו דמבה

הארונה אבו דמבה סי (בערבית: هارونا أبو ديمبا; נולד ב-31 בדצמבר 1991) הוא כדורגלן מאוריטני המשחק בעמדת המגן הימני.

==קריירה==
אבו דמבה התחיל את הקריירה שלו בקבוצת המילואים של סדאן ובהמשך שיחק גם בזו של סטאד ריימס ובולון. ב-7 בספטמבר 2012 אבו דמבה ערך את הופעת הבכורה שלו בקבוצה הבוגרת של בולון בתיקו 2-2 נגד אפינאל. בקיץ הצטרף לקבוצת המילואים של אמיין.

בקיץ הצטרף לאתלטיקו מרסיי. כעבור שנה חתם בגרנובל עמה היה שותף לעלייה של המועדון להליגה הצרפתית השנייה.

ב-13 ביוני 2022 חתם במרטיג מהליגה השלישית.

לאבו דמבה שורשים מאוריטנים שאפשרו לו לייצג את הנבחרת הלאומית של המדינה. ב-6 באוקטובר 2016 אבו דמבה ערך את הופעת הבכורה שלו בנבחרת מאוריטניה בהפסד 4-0 ל. אבו דמבה השתתף עם הנבחרת פעמיים בגביע אפריקה לאומות.

==קישורים חיצוניים==

קטגוריה:כדורגלנים מאוריטנים
קטגוריה:מגני כדורגל מאוריטנים
קטגוריה:כדורגלני בולון
קטגוריה:כדורגלני גרנובל
קטגוריה:כדורגלני מרטיג
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:צרפתים שנולדו ב-1991
גן ניצחון

גן ניצחון שהוקם בתוך מכתש פצצה בלונדון ב[[מלחמת העולם השנייה]]
גני ניצחון (מאנגלית: Victory garden) הם חקלאות זעירה, של ירקות, פירות ועשבי תיבול שנשתלו בבתי מגורים פרטיים ובפארקים ציבוריים במהלך מלחמות העולם על מנת שהאוכלוסייה האזרחית תוכל להקל על שרשראות אספקת המזון.
גני הניצחון שמשו לא רק כדי להשלים את המנות שלהם אלא גם כדי להגביר את המורל.<ref></ref>

==תפוצה==
נעשה שימוש בשיטה בארצות הברית, בריטניה, קנדה, אוסטרליה וגרמניה במהלך מלחמת העולם הראשונה ומלחמת העולם השנייה.<ref></ref><ref></ref>

==אספקת מזון במלחמה==
במהלך מלחמות לעיתים נפגעות שרשראות יצור ואספקת מזון. לכן, על מנת להפחית מהנטל הלאומי ממשלות לעיתים עודדו אנשים לשתול גני ניצחון.

גני הניצחון שימשו יחד עם בולי קיצוב וכרטיסים כדי להפחית את הלחץ על אספקת המזון הציבורית.

==מורל אזרחי==

מלבד סיוע עקיף למאמץ המלחמתי, גנים אלה נחשבו גם ל"מחזק מורל" אזרחי, בכך שגננים יכלו להרגיש מועצמים מתרומת העבודה שלהם ומתוגמלים מהתוצרת שגדלה. זה הפך את גני הניצחון לחלק מחיי היומיום בעורף.

==ראו גם==
* הגנה אזרחית
* חקלאות
* חקלאות עירונית
* גינה קהילתית
* משק לשעת חירום
* מלחמה
* עורף (מלחמה)

==קישורים חיצוניים==

== הערות שוליים ==

קטגוריה:חקלאות עירונית
קטגוריה:כלכלת מלחמה
קטגוריה:מלחמת העולם הראשונה
קטגוריה:מלחמת העולם השנייה
מפקד המטה המשותף (לטביה)

מפקד המטה המשותף (בלטבית: Nacionālo bruņoto spēku komandieris) הוא הדרג הפיקודי העליון בכוחות המזוינים הלאומיים של לטביה. הוא כפוף לשר ההגנה והוא היועץ הצבאי הישיר של ממשלת לטביה. מקביל לתפקיד הרמטכ"ל בצה"ל.

עם הכרזת העצמאות הליטאית ב-1919, הוקם צבא לטבי עצמאי ובראשו הועמד גנרל שתוארו היה "מפקד הכוחות המזוינים". בעקבות כיבוש המדינות הבלטיות בידי ברית המועצות ב-1940 אוחד הצבא הלטבי אל תוך הצבא האדום. ב-1991 הכריזה לטביה מחדש על עצמאות. ב-1992 הוקם מחדש הצבא הלטבי ונוסד תפקיד מפקד המטה המשותף.

==רשימת ראשי ההגנה==
===מפקדי הכוחות המזוינים (1919-1940)===
{| class="wikitable"
|-
! width="210" | שם
! width="120" | תחילת כהונה
! width="120" | סיום כהונה
|-
| דווידס סימנסונס || 10 ביולי 1919 || 16 באוקטובר 1919
|-
| יאניס בלודיס || 16 באוקטובר 1919 || 1 באפריל 1921
|-
| מרטינש פניקיס || 1 באפריל 1921 || 23 בפברואר 1924
|-
| פטריס רדזינש || 23 בפברואר 1924 || 25 באפריל 1928
|-
| מרטינש פניקיס || 25 באפריל 1928 || 14 בנובמבר 1934
|-
| קרישיאניס ברקיס || 14 בנובמבר 1934 || 20 ביוני 1940
|-
| רוברטס קלאווינש || 20 ביוני 1940 || 24 בדצמבר 1940
|}

===ראשי ההגנה===
{| class="wikitable"
|-
! width="190" | דיוקן
! width="210" | שם
! width="120" | תחילת כהונה
! width="120" | סיום כהונה
|-
| 105x105 פיקסלים || דאיניס טורלאיס || 29 באוקטובר 1992 || 25 באוקטובר 1994
|-
| 105x105 פיקסלים || יוריס דלבינש || 25 באוקטובר 1994 || 8 ביולי 1998
|-
| || יוריס אייכמניס || 8 ביולי 1998 || 10 בדצמבר 1998
|-
| 105x105 פיקסלים || ריימונדס גראובה || 10 בדצמבר 1998 || 31 בינואר 2003
|-
| 105x105 פיקסלים || גאידיס אנדרייס זייבוטס || 31 בינואר 2003 || 6 ביולי 2006
|-
| 105x105 פיקסלים || יוריס מקלקובס || 6 ביולי 2006 || 6 ביולי 2010
|-
| 105x105 פיקסלים || ריימונדס גראובה || 6 ביולי 2010 || 27 בינואר 2017
|-
| 105x105 פיקסלים || לאונידס קלנינש || 27 בינואר 2017 || מכהן
|-
|}

==קישורים חיצוניים==
* [https://www.mil.lv/lv/par-mums האתר הרשמי של צבא לטביה]
קטגוריה:מפקדי צבאות סדירים בעת החדשה
קטגוריה:לטביה: צבא וביטחון
קטגוריה:אנשי צבא לטבים
TSV הארטברג

TSV Hartberg (בגרמנית: TSV Hartberg) הידוע בשם TSV Egger Glass Hartberg, הוא מועדון כדורגל אוסטרי מהעיר הארטברג, המשחק בבונדסליגה האוסטרית.

== היסטוריה ==
המועדון נוסד ב-29 באפריל 1946 ושיחק בליגות הנמוכות. בעונת 2007/2008 סיימה הקבוצה במקום השביעי בליגה השלישית. בסיום עונת 2008/2009 עלתה לראשונה לליגה השנייה.

ב-2016/2017 עלתה שוב לליגת המשנה, ובעונת 2017/2018 סיימה במקום השני בבונדסליגה השנייה ועלתה לראשונה בתולדותיה לבונדסליגה הראשונה. בעונה הראשונה בליגה סיימה במקום החמישי והעפילה לראשונה בתולדותיה למוקדמות הליגה האירופית. בסיבוב המוקדמות השני של הפסידה הקבוצה לפיאסט גליביצה הפולנית והודחה. בעונה השנייה בליגה סיימה הקבוצה במקום התשיעי.

==קישורים חיצוניים==

* 

קטגוריה:קבוצות כדורגל אוסטריות
קטגוריה:קבוצות כדורגל שהוקמו ב-1946
לאונידס קלנינש

לאונידס קלנינש (בלטבית: Leonīds Kalniņš; נולד ב-13 בפברואר 1957) הוא לוטננט גנרל לטבי המשמש כמפקד המטה המשותף (מקביל לרמטכ"ל) של הכוחות המזוינים הלאומיים של לטביה.

==ביוגרפיה==
קלנינש התגייס לצבא האדום ולמד בבית הספר להגנה מוטסת בווילנה. לאחר מכן למד באקדמיה הצבאית חרקוב עד 1990. לאחר נפילת ברית המועצות עקר ללטביה והתגייס לצבא לטביה. הוא מונה לראש מועצת התכנון המבצעי של מפקדת המשמר הלאומי הלטבי, וב-2006 מונה לסגן מפקד הכוח הלטבי בעיראק. בין השנים 2010–2013 למד במכללת ההגנה הבלטית באסטוניה ובמכללת הפיקוד והמטה הכללי של צבא ארצות הברית בפורט לוונוורת' שבקנזס. 

ב-27 בינואר 2017 מונה למפקד המטה המשותף (מקביל לרמטכ"ל).

==קישורים חיצוניים==

* [https://he-il.facebook.com/kalninsleonids לאונידס קלנינש] בפייסבוק
* [https://www.mil.lv/en/person/leonids-kalnins לאונידס קלנינש] באתר הצבא הלטבי

קטגוריה:גנרלים לטבים
קטגוריה:מפקדי צבאות סדירים בעת החדשה: אישים
קטגוריה:אנשי צבא סובייטים
קטגוריה:ילידי 1957
נזילות מינית

נזילות מינית היא הרעיון שמיניותו של האדם איננה בהכרח בלתי משתנה, אלא יכולה להשתנות במהלך חייו. רעיון זה דוחה את התווית המיניות הנפוצות בחברה כיום.<ref name="Sinclair">Sinclair, Karen, About Whoever: The Social Imprint on Identity and Orientation, NY, 2013 </ref><ref name="Rosario et al."></ref><ref name="Concordance/discordance in SO"></ref><ref>L. M. Diamond, Sexual Fluidity: Understanding Women's Love and Desire, Harvard University Press, 2008 </ref><ref>J. Diamond, El mundo hasta ayer, Barcelona, editorial Debate, 2012. </ref>

החקר בנושא נזילות מינית שיזמה ליסה מ. דיימונד הציב אתגר תרבותי לקהילה הגאה. הסיבה לכך היא שעל אף שחוקרים מדגישים בדרך כלל ששינויים בנטייה המינית אינם סבירים, למרות ניסיונות של טיפולי המרה, הזהות המינית יכולה להשתנות עם הזמן. העובדה שהנטייה המינית לא תמיד יציבה מאתגרת את דעותיהם של רבים בקהילה הגאה, המאמינים שהנטייה המינית היא קבועה ובלתי ניתנת לשינוי.<ref name="Exploring">[http://www.advocate.com/health/love-and-sex/2014/02/11/exploring-umbrella-bisexuality-and-fluidity "Exploring the Umbrella: Bisexuality and Fluidity"] , Trudy Ring for The Advocate, February 11, 2014</ref>

יש רמה מסוימת של ויכוח תרבותי בנוגע לשאלה כיצד (ואם) קיימת נזילות מינית בקרב גברים,<ref>[http://www.dailydot.com/opinion/mostly-straight-men-sexual-fluidity/ "Why men's sex lives are more complicated than you think"] , Nico Lang for "The Daily Dot", Jan 30, 2015</ref> כולל שאלות לגבי תנודות במשיכה מינית ועוררות מינית אצל גברים ביסקסואליים.<ref>[http://slog.thestranger.com/slog/archives/2011/08/16/9534403-case-closed-bisexual-men-exist "Case Closed: Bisexual Men Exist!"] , Dan Savage for The Stranger, Aug. 16, 2011</ref>

נזילות מינית עשויה לחפוף עם המונח אברוסקסואל (abrosexual), אשר שימש לתיאור שינויים קבועים במיניותו של האדם.<ref></ref><ref></ref>

== הערות שוליים ==

קטגוריה:להט"ב
קטגוריה:זהות מינית
משרד ההגנה (מולדובה)

משרד ההגנה (בליטאית: Ministerul Apărării) הוא משרד בממשלה המולדובית, האחראי על יישום מדיניות הביטחון של מולדובה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים הלאומיים של מולדובה, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש המטה הכללי מדווח ישירות לשר.

בימיה הקצרים של הרפובליקה הדמוקרטית המולדובנית לא נוסד משרד ממשלתי אשר עסק בענייני הביטחון של המדינה. אלו טופלו בידי איש צבא שקיבל את התואר "המנהל הכללי של הכוחות המזוינים". משרד ההגנה המולדובי הוקם לראשונה ב-1992 לאחר התפרקות ברית המועצות. אנטוליה נוסאטי מכהן כשר ההגנה מאז 6 באוגוסט 2021.

==קישורים חיצוניים==
* 

קטגוריה:מולדובה: צבא וביטחון
קטגוריה:משרדי ביטחון
קטגוריה:ממשלת מולדובה
TV (שיר)

"TV" (בעברית: "טֵלֶוִיזִיָה") הוא שיר שהוקלט על ידי הזמרת-יוצרת האמריקאית בילי אייליש. הוא יצא לאור ב-21 ביולי 2022, על ידי חברת התקליטים אינטרסקופ רקורדס ודארק-רום רקורדס, ביחד עם "The 30th" מתוך מ-Guitar Songs.<ref name=":0"></ref> לאחר חשיפת השיר ב-"Happier Than Ever, The World Tour", נודע שהוא בלדה המלווה בגיטרה אקוסטית.<ref name=":1"></ref>

השיר הגיע למקום ה-52 במצעד הבילבורד הוט 100.<ref></ref>

== רקע וכתיבה ==
השיר נכתב על ידי בילי אייליש ופיניאס או'קונל והופק על ידי פיניאס או'קונל.<ref name=":0" /><ref name=":1" /> לפני שדארק-רום רקורדס ואינטרסקופ רקורדס הפכו את השיר לזמין לסטרימינג ולהורדה דיגיטלית, אייליש חשפה את קיומו של "TV" באמצעות הופעה חיה.<ref name=":1" /> היא ביצעה אותו במהלך הופעה במנצ'סטר ב-"Happier Than Ever, The World Tour" לצד אחיה, פיניאס או'קונל.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-60 מיליון השמעות.<ref></ref>

== וידאו קליפ ==
האודיו הרשמי של השיר פורסם ב-21 ביולי 2022 בערוץ היוטיוב של בילי אייליש.<ref name=":2"></ref>

נכון לאוגוסט 2022 עומד מונה הצפיות של הקליפ על למעלה מ-5.1 מיליון צפיות.<ref name=":2" />

== מיקומי שיא ==

=== מצעדי סוף שנה ===

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 ביולי 2022
|הזרמת מוזיקה • הורדה דיגיטלית
|אינטרסקופ • דארק-רום
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על הפלה
קטגוריה:שירים על טלוויזיה
קטגוריה:בלדות משנות ה-2020
קיובייס

קיובייס (באנגלית: Cubase) היא תוכנת DAW (תחנת עבודה אודיו דיגיטלית) שפותחה על ידי חברת [https://www.steinberg.net/ Steinberg]. התוכנה משמשת להקלטה, עיבוד ועריכה של מוזיקה. קיובייס היא אחת מהתוכנות להפקת מוזיקה המובילות בשוק כיום.

== היסטוריה ==
התכונה שוחררה לראשונה בשנת 1989. בשנת 2003 נרכשה על ידי חברת ימאהה. בשנת 2023 שוחררה הגרסה העדכנית של קיובייס, גרסה 13.

== אפשריות פעולה ==
ניתן להשתמש ב-Cubase כדי לערוך סאונד ואותות אודיו המגיעים ממקור סאונד חיצוני, MIDI ודוגמיות אודיו. כמו כן התוכנה יכולה לארח כלים ואפקטים של VST. יש לתוכנה מספר תכונות מיוחדות:

רצועות אקורדים: עוזרות למשתמש לעקוב אחר שינויים באקורדים, וניתן להשתמש בהם להרמוניה אוטומטית של רצועות אודיו ו-MIDI, כמו גם להפעיל ארפג'יו ואקורדים עם קולות או קולות בסיסיים לפסנתר ולגיטרה. ניתן להזין אקורדים באופן ידני או לזהות אוטומטית.

Expression Maps: מוסיף נתיב ל-Key Editor (כלי הפסנתר של Cubase) המאפשר למשתמש להגדיר שינויים בניסוחים ובדינמיקה של הכלי. ב-DAWs אחרים, זה מצריך שינויי תוכניות MIDI מסובכים.

Expression Notes: מאפשר להחיל בקרי MIDI כגון גובה, עוצמת קול, פאן ומסננים רק על התווים שנבחרו. זה מתגבר על אחת מהמגבלות הידועות של MIDI, כאשר בקרים כאלה משפיעים בדרך כלל על הערוץ כולו (לדוגמה, כל התווים של אקורד מושפעים באותה מידה משינוי Pitch).

Key Editor: מספק שליטה מדויקת על ציור אקורדים, היפוכי אקורדים, קוונטיזציה, טרנספוזיציות, תיקון קנה מידה, אורכי תווים ו-legato. ניתן להחיל שינויים רק על התווים שנבחרו או על כל חלק ה-MIDI הנערך.

ניתן לערוך את חלקי ה-MIDI באמצעות פסנתר, עורך תופים ייעודי, עורך תווים, או כרשימה שלמה הניתנת לסינון של אירועי MIDI.

Chord Track: ערוץ בו ניתן לזהות אקורדים וכן לקבל הצעות לאקורדים לפי הנגינה עד כה.

בנוסף:
* ישנה אפשרות ליצא באיכות גבוהה ובמספר פורמטים של שמע
* בתוכנה יש את האפשרות להקליט ערוץ חי לאודיו או מידי וכן לערוך אותו ולהוסיף אפקטים.
* התוכנה תומכת גם בחיבור כלי נגינה חיצוניים. ניתן לחבר כלי נגינה אקוסטיים בעזרת כרטיס קול חיצוני.
* גרסת הpro מגיעה גם עם מתקן הזיופים של steinberg

== מכשירים וירטואליים (VST) ==
* HALion Sonic SE 3
* Groove Agent SE 5
* Retrologue 2
* Padshop 2
* Trip for HALion Sonic S
* E Flux for
* HALion Sonic SE

== אפקטים ==
התוכנה מגיעה עם מספר גדול של אפקטים הכוללים EQ,REVERB,DELAY ועוד.

== גרסאות ==
* קיובייס Pro - התוכנה המלאה הכוללת את כל האופציות של קיובייס כולל מספר לא מוגבל של ערוצים וחבילת אפקטים מלאה
* קיובייס Artist - גרסת הסטודנטים של קיובייס
* קיובייס Element - גרסת הביניים של קיובייס
* קיובייס Le - גרסת המתחילים של קיובייס

== מחירים ==
מחירי התוכנה נעים מסביבות כאלפיים שקלים לגרסת ה-Pro, עד כמאתיים שקלים לגרסת ה-Le.<ref></ref>

== משתמשים בולטים ==
* ינון צור
* הנס צימר
* אלן פרסונס
* אלן סילבסטרי
* אלכסנדר זצפין
* אינפקטד משרום
* אסטריקס

== ראו גם ==
* סקוונסר

==קישורים חיצוניים==

* 

== הערות שוליים ==

קטגוריה:מוזיקה אלקטרונית
קטגוריה:תוכנות עריכת אודיו
קטגוריה:תוכנות מוזיקה
All Around Me (שיר של ג'סטין ביבר)

All Around Me (בעברית: הכל סביבי) הוא שיר שהוקלט על ידי הזמר־יוצר הקנדי ג'סטין ביבר לאלבום האולפן החמישי שלו, Changes. השיר נכתב על ידי ביבר, פו דב וסשה סירוטה , והופק על ידי האחרונים. הוא יצא לאור ב-14 בפברואר 2020, כשיר הראשון מרצועת האלבום.

== כתיבה ==
השיר נכתב על ידי הזמר-יוצר הקנדי ג'סטין ביבר יחד פו דב וסשה סירוטה . הוא שיר פופ, וכמו רוב שירי האלבום, מדבר על האהבה של ביבר לאשתו, היילי בולדווין. בתחילתו, ג'סטין מתאר את מציאות חייו בתקופה שעוד לא הכיר את בת זוגו, בפזמון השיר, הוא אומר שברצונו להקיף את עצמו באהבה שלה:
בהמשך השיר, ביבר אומר שמעולם לא ראה את עצמו נאמן לאף אדם אחר:

רבים מהמבקרים פירשו אותו כמתייחס למערכת היחסים הכושלת שלו עם בת זוגו לשעבר, הזמרת האמריקאית, סלינה גומז.

== הפצה ==
השיר הושמע לראשונה ב-3 בפברואר 2020, כחלק מהסדרה התיעודית על ביבר, ג'סטין ביבר: עונות, שתיארה את יצירת האלבום. ויצא בהוצאה מסחרית ב-14 בפברואר כשיר הראשון מתוך רצועת אלבום האולפן החמישי של ביבר, Changes. עם יציאתו הגיע לעשירייה הראשונה במצעד ה-Heatseekers ובמצעד הסטריימינג הבריטי.

== וידאו קליפ ==
ב-2 במרץ 2020, במסגרת הפרויקט "CHANGES: The Movement" פורסם סרטון וידאו לשיר, בבימוי של פיליפ צ'ביב וניק דהמורה. בסרטון נראים פיליפ צ'ביב ומקנזי דאסמן כשהם רוקדים ומתנשקים בחלל סגור בגוון כחול. נכון לאוגוסט 2022 מונה הסרטון כ-9,500,000 צפיות ביוטיוב, זאת לעומת 7,800,000 בסרטון המקורי ביוטיוב.

== מיקומי שיא ==

== קבלה ==
בשל היותו השיר הפותח של האלבום, השיר זכה לביקורות רבות, רבים מהביקורות תיארו אותו כשיר אהבה קליל, אשר פותח את האלבום בצורה טובה.

ב-7 בספטמבר 2021, ביבר פרסם טיזר עם השיר, לסרט הדוקומנטרי שלו, ג'סטין ביבר: העולם שלנו.

== ראו גם ==
* דיסקוגרפיה של ג'סטין ביבר
* ג'סטין ביבר#2018–הווה: שיתופי פעולה, Changes, Justice

== הערות שוליים ==

קטגוריה:שירי 2020
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
דסונטה ברדפורד

דסונטה ברדפורד (באנגלית: Desonta Bradford; נולד ב-12 באפריל 1996) הוא כדורסלן אמריקאי המשחק בעמדת הקלע בהפועל באר שבע.

==קריירה==
ברדפורד היה חלק מרכזי בנבחרת תיכון הומבולדט שזכתה באליפות המדינה לשנת 2013.<ref></ref> בשנתו הראשונה באוניברסיטת המדינה של מזרח טנסי הוא העמיד ממוצעים של 4.1 נקודות למשחק. בשנתו השנייה הוא השתפר ל-6.8 נקודות למשחק,<ref></ref> ובשנתו האחרונה, ברדפורד העמיד ממוצעים של 15.5 נקודות, 5.8 ריבאונדים ו-3.5 אסיסטים למשחק, והוביל את הליגה בחטיפות.<ref></ref>

לאחר שלא נבחר בדראפט 2018 ב-NBA, ב-28 ביולי 2018 חתם בפורטרס קורמנד ההונגרית.<ref></ref> ב-4 ביולי 2019 חתם בפיניקס בריסל הבלגית.<ref></ref> ב-28 ביולי 2021 חתם באקילה באסקט טרנטו האיטלקית.<ref></ref> ב-17 באוגוסט 2022 חתם בהפועל באר שבע.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלני אוניברסיטת המדינה של מזרח טנסי
קטגוריה:כדורסלני פורטרס קורמנד
קטגוריה:כדורסלני אקילה באסקט טרנטו
קטגוריה:כדורסלני הפועל באר שבע
קטגוריה:אמריקאים שנולדו ב-1996
פשיעה באנטארקטיקה

פשיעה באנטארקטיקה היא נדירה יחסית.<ref name="inspector"></ref> הפשיעה לרוב נובעת מבידוד ושעמום המשפיעים על אנשים מסוימים לרעה.<ref name="Regime67"></ref> אלכוהוליזם הוא בעיה ידועה ביבשת, שמובילה למריבות.<ref name="Regime67" />
 
תמונת לווין של יבשת אנטארקטיקה

==סוגי פשיעה שהתרחשו==
סוגי הפשעים שהתרחשו באנטארקטיקה כוללים שימוש בסמים לא חוקיים,<ref name="Regime67" /> עינויים והרג חיות בר,<ref name="Regime67" /> מרוצי אופנוע באזורים רגישים לסביבה,<ref name="Regime67" /> תקיפה בנשק קטלני, ניסיון רצח, הצתה והטרדה מינית.<ref name="harass18"></ref>

== אכיפת חוק ==
מכיוון שאין באנטארקטיקה משטרה ורשויות אכיפת חוק מקומיות אחרות, נקבע באמנת אנטארקטיקה משנת 1959, אשר אושררה על ידי 53 מדינות, שאנשים שהואשמו בפשיעה באנטארקטיקה יהיו נתונים לחוקים ולרשויות אכיפת החוק של ארצם.

== מקרי פשיעה מפרסמים ==
* בשנת 1959, אירע רצח בתחנת ווסטוק הממוקמת בקרבת הקוטב המגנטי הדרומי, שהייתה אז תחנת מחקר סובייטית. מדען רצח מדען אחר באמצעות גרזן קרח (יש שאומרים שהתקיפה לא הייתה קטלנית). המדען רצח מכיוון שהפסיד במשחק שחמט. המשטרה החשאית הסובייטית נשלחה לנהל חקירה. לאחר החקירה, הוציאה המשטרה החשאית דו"ח, שבו בין היתר נקבעו כללים חדשים עבור תחנות מחקר סובייטיות באנטארקטיקה. אחד הכללים היה שאסור יותר לשחק שחמט.<ref name="caniso"></ref><ref name="thrive88"></ref>
* בשנת 1984, נשרפה תחנת המחקר הארגנטינאית אלמירנטה בראון, הממוקמת בנ"צ 64°53′ דרום 62°53′ מערב, ליד נמל פרדייז. לאחר חקירה, הסתבר שהייתה הצתה. הסתבר שמי ששרף את התחנה היה מנהל התחנה. המנהל שרף את התחנה מכיוון שנדרש להישאר בתחנה לעוד חורף.<ref></ref>

==הערות שוליים==

קטגוריה:אנטארקטיקה
קטגוריה:פשע לפי יבשת
אנדרואיד 13

אנדרואיד 13 היא הגרסה העיקרית ה-13 של מערכת ההפעלה אנדרואיד שפותחה על ידי Open Handset Alliance בראשות גוגל. הגרסה זמינה במכשירי פיקסל, מדגם פיקסל 4 ומעלה, החל מ-15 באוגוסט 2022.<ref></ref><ref></ref><ref></ref>

== היסטוריה ==
לוגו אנדרואיד 13 בגרסאות הבטא
אנדרואיד 13 (שם הקוד הפנימי Tiramisu)<ref></ref> הוכרז בבלוג אנדרואיד ב-10 בפברואר 2022,<ref></ref> והתצוגה המקדימה הראשונה למפתחים שוחררה מיידית לסדרת Google Pixel (מ-Pixel 4 עד Pixel 6, תוך הפסקת התמיכה עבור ה-Pixel 3 ו-Pixel 3a). הוא שוחרר 4 חודשים בערך לאחר הגרסה היציבה של אנדרואיד 12. גרסה שנייה של תצוגה מקדימה למפתחים יצאה במרץ.<ref></ref> בטא ראשונה יצאה ב-26 באפריל 2022.<ref name="beta1"></ref> גוגל פרסמה בטא שנייה במהלך Google I/O ב-11 במאי 2022.<ref name="beta2"></ref> שתי גרסאות בטא נוספות תוכננו לצאת ביוני ויולי. יציבות הפלטפורמה הושגה ביוני, עם בטא 3. המהדורה הסופית של אנדרואיד 13 החלה ב-15 באוגוסט כאשר העדכון הפך לזמין לטלפונים של מסדרת פיקסל ונכנס לפרויקט הקוד הפתוח של אנדרואיד.<ref></ref><ref></ref>

== תכונות ==
=== פרטיות ===
אנדרואיד 13 כולל מספר תכונות חדשות שנועדו לשפר את פרטיות המשתמש, הן תכונות מוכוונות משתמשים והן תכונות מוכוונות מפתחים.<ref></ref><ref></ref>

נוסף בוחר מדיה חדש, המשפר את הפרטיות בכך שהוא מאפשר למשתמשים לבחור לאילו תמונות וסרטונים תהיה לכל אפליקציה גישה.<ref name=":0"></ref> רוב האפליקציות עדיין לא הטמיעו את בוחר המדיה הזה. בנוסף, אנדרואיד 13 מציגה הרשאה חדשה, <code>NEARBY_WIFI_DEVICES</code>. בעבר, הרשאות Wi-Fi ו-GPS צורפו להגדרה אחת שנקראה "מיקום". השינוי הזה אומר שכעת ניתן לאפשר לאפליקציות לחפש מכשירים ורשתות בקרבת מקום מבלי לבקש גישה למערכות ניווט רחבות יותר.<ref></ref>

אפליקציות נדרשות כעת לקבל אישור אקטיבי מהמשתמש לפני שיוכלו לשלוח התראות.<ref name=":1"></ref>

=== חוויית משתמש ===
נוספו שינויים קטנים בחלונות דו-שיח כגון הגדרות האינטרנט, במטרה לגרום להם להשתלב טוב יותר עם שפת העיצוב. נגן המדיה עוצב מחדש, כעת משתמש בעטיפת האלבום כרקע, וכולל יותר בקרות משתמש.<ref></ref> תכונת ריבוי המשתמשים שופרה, וכעת יש אפשרות לבחור לאילו אפליקציות ניתן לגשת מהמשתמש האורח. נתוני האפליקציות נמצאים בארגז חול בין משתמשים, כך שאין מידע משותף.

=== תכונות חדשות ===
תמיכה ב-Bluetooth LE Audio וב-קודק השמע LC3, המאפשרים קבלה ושיתוף של אודיו בין מספר התקני בלוטות' בו-זמנית, השינוי יכול גם לשפר את איכות השמע וחיי הסוללה של המכשירים המחוברים, בתנאי שהם תומכים בכך.<ref></ref><ref></ref><ref></ref>

גרסה זו פותחת את התמיכה באפליקציות צד שלישי לשימוש בסמלים של Material You.<ref name=":0" />

לחיצה ארוכה וגרירת התראה תאפשר את פתיחת ההתראה בתצוגת מסך מפוצל. תכונה זו זמינה בטלפונים וגם בטאבלטים.

משגר האפליקציות כולל שורת חיפוש "מאוחדת" חדשה, המסוגלת לספק תוצאות חיפוש מהאינטרנט וכן אפליקציות ופעולות במכשיר. נראה שגוגל תרחיב את היכולות של כלי החיפוש הזה במהדורות עתידיות.<ref></ref>

== קישורים חיצוניים ==

* 
* [https://developer.android.com/about/versions/13 אנדרואיד 13], באתר הרשמי של אנדרואיד

== הערות שוליים ==

קטגוריה:תוכנות שהושקו ב-2022
קטגוריה:אנדרואיד
אלכס מיכאלידס

אלכס מיכאלידס (באנגלית: Alex Michaelides; נולד ב-4 בספטמבר 1977) הוא סופר ותסריטאי בריטי-קפריסאי שספריו רבי מכר. רומן הביכורים שלו, המותחן הפסיכולוגי "המטופלת השקטה" יצא לאור ב 2019, הוא רב מכר של הניו יורק טיימס והסאנדיי טיימס, ונמכר בלמעלה ממיליון עותקים.

== ביוגרפיה ==
מיכאלידס נולד בקפריסין לאב קפריסאי ולאם אנגלייה. הוא למד ספרות אנגלית בטריניטי קולג', אוניברסיטת קיימברידג'.<ref name="In-Cyprus.com"></ref> לאחר סיום הלימודים, עשה תואר שני בכתיבת תסריטים במכון האמריקאי לקולנוע בלוס אנג'לס. כמו כן, למד פסיכותרפיה במשך שלוש שנים, ועבד במשך שנתיים במתקן פסיכיאטרי מאובטח לצעירים. עבודה זו סיפקה לו חומר והשראה לרומן הביכורים שלו "המטופלת השקטה".

== יצירה ==
רומן הביכורים של מיכאלידס "המטופלת השקטה" זכה להצלחה רבה. הוא זכה בפרס בחירת Goodreads עבור ספר המסתורין והמותחן הטובים ביותר לשנת 2019. כמו כן נבחר לספר החודש בטיימס, לספר השנה של בארנס אנד נובל, והיה רב מכר של הניו יורק טיימס ושל אמזון. הספר תורגם לעברית על ידי רחל פן והוצא לאור על ידי הוצאות ידיעות ספרים ופן בשנת 2019. חברת ההפקה של בראד פיט, Plan B מתכננת להפיק את "המטופלת השקטה" כסרט.

הרומן השני של מיכאלידס, "הבתולות" פורסם ב-10 ביוני 2021 בהוצאת אוריון (בריטניה)<ref></ref> וב-15 ביוני 2021 על ידי Celadon Books (ארצות הברית).<ref></ref> זהו סיפור בלשי פסיכולוגי על סדרת רציחות בקולג' בקיימברידג'.<ref name=":12"></ref> הרומן הופיע במקום השני ברשימת רבי המכר הבדיוניים של הניו יורק טיימס לשבוע המסתיים ב-19 ביוני 2021.<ref></ref> הוא תורגם לעברית על ידי רחל פן והוצא לאור על ידי הוצאות פן ומשכל בשנת 2021.

== יצירתו ==
=== ספרים ===
* המטופלת השקטה (2019)
* הבתולות (2021)
* רוחות הזעם(2024)

=== תסריטים ===
* כתב את התסריט ל"השטן שאת מכירה" בכיכובם של לנה אולין, רוזמונד פייק וג'ניפר לורנס
* השתתף בכתיבת התסריט של "האנגלים באים".

==קישורים חיצוניים==

== הערות שוליים ==

קטגוריה:סופרים בריטים
קטגוריה:פסיכותרפיסטים בריטים
קטגוריה:תסריטאים בריטים
קטגוריה:קפריסאים שנולדו במאה ה-20
קטגוריה:בריטים שנולדו ב-1977
מאלו גוסטו

מאלו גוסטו (בצרפתית: Malo Gusto; נולד ב-19 במאי 2003) הוא כדורגלן צרפתי ממוצא ברזילאי, המשחק בעמדת המגן הימני בצ’לסי.

== קריירה ==
מאלו גוסטו נולד בדסאן-שרפיו, במטרופולין ליון שבצרפת. בתחילה החל לשחק רוגבי בתמיכת אביו, אך גוסטו בחר במהרה לשחק כדורגל, תוך כדי לימודים לתואר ראשון בטכנולוגיה.<ref></ref>

גוסטו החל לשחק ב- ASVF, מאוחר יותר הצטרף לבורגון-ז'אליו בה שיחק עונה אחת, בטרם הצטרף לאקדמיה של אולימפיק ליון בגיל 14. בדצמבר 2021 חתם על החוזה המקצועי הראשון שלו במועדון. באותו שלב הוא כבר רשם כמה הופעות בקבוצה הבוגרת של המועדון. הוא ערך את הופעת הבכורה שלו בליג 1 ב-24 בינואר 2021, בניצחון 0–5 על סנט אטיין.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני אולימפיק ליון
קטגוריה:כדורגלני צ'לסי
קטגוריה:ספורטאים צרפתים באנגליה
קטגוריה:צרפתים שנולדו ב-2003
MatPat

מתיו רוברט פטריק<ref></ref><ref></ref> (נולד ב-15 בנובמבר 1986),<ref></ref> הידוע יותר בשם המסך שלו MatPat, הוא משפיען אמריקאי והיוצר והמנחה לשעבר של סדרת האינטרנט Game Theorists של יוטיוב, ובנוסף גם את יצירות הבת של הסדרה, הנקראות Film Theorists, Food Theorists ו-Style Theorists.

Game Theorists מתמקדת בנושאים כמו ההיגיון, הדיוק המדעי והידע של משחקי וידאו שונים ותעשיית המשחקים. Film Theorists מתמקדת בקולנוע/טלוויזיה/פילמוגרפיה באינטרנט, Food Theorists בזיכיונות מזון וטרנדים מעולם המזון ו-Style Theorists בסגנונות חיים (בנושאים שונים כגון פנג שווי), טרנדים ואופנה. GTLive הוא ערוץ המשחקים של The Game Theorists שהתחיל כערוץ לתוכן לייב ונכון ל-2023 עבר להעלאת כ-3 סרטונים שבועיים בצורה לא חיה וערוכה אך שמדמה שידור חי ולכן מכונה GT”Not”Live.

בשנת 2015, פטריק יצר את אחד מערוצי המשחקים החיים הראשונים של YouTube GTLive, ובשנת 2016, הוא יצר את סדרת YouTube Premium MatPat's Game Lab. בשנת 2018, MatPat הצטרף ל-Joey Graceffa יחד עם אורחי יוטיוב אחרים בעונה השלישית של סדרת YouTube Premium של Graceffa Escape the Night. הוא הופיע בעונה 4, תחילה לפתיחת פרק 1 ולאחר מכן כעוזר בפרק 6. נכון לנובמבר 2023, הוא צבר למעלה מ-41.23 מיליון מנויים ולמעלה מ-8.5 מיליארד צפיות בסך הכל בחמשת הערוצים שלו. בין ה-1 ביולי 2016 ל-31 ביולי 2016, הוא כיכב בתוכנית המשחק The Runner. הוא גם עובד עם סדרת האינטרנט המוזיקלית מפגשים אקראיים ועוזר בתפקידי קול מיוחדים בשירים. 

ב-9 בינואר 2024, פטריק הודיע כי הוא יפרוש מיוטיוב ב-9 במרץ 2024 ושמנחים אחרים ינחו את ארבעת הערוצים.

==קישורים חיצוניים==

== הערות שוליים ==

קטגוריה:יוטיוברים אמריקאים
קטגוריה:בוגרי אוניברסיטת דיוק
קטגוריה:אמריקאים שנולדו ב-1986
עמאר דדיץ'

עמאר דדיץ (בבוסנית: Amar Dedić; נולד ב-18 באוגוסט 2002) הוא כדורגלן בוסני, המשחק בעמדת המגן הימני ברד בול זלצבורג ובנבחרת בוסניה והרצגובינה.

== קריירה ==
דדיץ' החל לשחק כדורגל במועדון מקומי, לפני שהצטרף למערך הנוער של שטורם גראץ ב-2012. ב-2015 עבר לאקדמיית הנוער של רד בול זלצבורג. באוגוסט 2019 הוא חתם על החוזה המקצועי הראשון שלו במועדון.

בקיץ 2019 הושאל ליפרינג. ב-26 ביולי ערך הופעת בכורה בקבוצה בהפסד 2–3 לאמשטטן. ב-19 ביוני 2020 כבש שער בכורה בקבוצה, בניצחון 1–5 על דורנבירן.

ביוני 2021 הושאל לוולפסברג. ב-25 ביולי ערך הופעת בכורה בקבוצה בתיקו 1-1 נגד אוסטריה קלגנפורט. ב-21 באוגוסט כבש שער בכורה בניצחון 0–3 על אדמירה ואקר מדלינג.

לקראת עונת 2022/2023 חזר לרד בול זלצבורג, וערך את הופעת הבכורה שלו בליגה ב-6 באוגוסט 2022, בניצחון 0–2 על TSV הארטברג.

ב-29 במרץ 2022 ערך הופעת בכורה בנבחרת בוסניה והרצגובינה במשחק ידידות נגד לוקסמבורג, אותו ניצחה הנבחרת הבוסנית 0–1.

== קישורים חיצוניים ==

קטגוריה:כדורגלנים בוסנים
קטגוריה:מגני כדורגל בוסנים
קטגוריה:כדורגלני וולפסבורג
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:ספורטאים בוסנים בגרמניה
קטגוריה:ספורטאים זרים באוסטריה
קטגוריה:בוסנים שנולדו ב-2002
סכר איירון גייט

סכר איירון גייט (באנגלית: Iron Gate Dam, מילולית: "סכר שער הברזל") הוא סכר עפר על הנהר קלאמת בצפון מדינת קליפורניה בארצות הברית המשמש לייצור אנרגיה הידרואלקטרית. הסכר שהחל לפעול ב-1964 שוכן בסמוך ליישוב הקטן הורנברוק. הסכר חוסם את הנהר קלאמת תוך יצירת מאגר אגם איירון גייט (Iron Gate Lake Reservoir). זהו התחתון ביותר מבין סדרת הסכרים לייצור חשמל על הנהר, במסגרת , המופעל על ידי חברת החשמל הפסיפית (PacifiCorp). הוא גם מהווה את המחסום הראשון בפני נדידת אלתית בקלאמת. מדגרת הדגים של איירון גייט הוצבה ממש אחרי הסכר, ואלתית וסטילהד משוחררים חזרה לנהר.

==מאגר איירון גייט==
מאגר איירון גייט הוא אגם מלאכותי על הנהר קלאמת במחוז מחוז סיסקיו, קליפורניה, ליד גבול אורגון של ארצות הברית. האגם חסום על ידי סכר איירון גייט, המופעל על ידי חברת החשמל הפסיפית. עומקו הממוצע 21.4 מטרים.

מאגר איירון גייט הוא בסיס לכמה פעילויות נופש. יש כמה אתרי מחנאות בצד המערבי של המאגר. חלק מאתרי המחנאות כגון מירור קוב (Mirror Cove) וג'וניפר פוינט (Juniper Point) פתוחים ממאי עד אוקטובר. אחרים כמו קמפ קריק (Camp Creek) פתוחים כל השנה. כל אתרי המחנאות הם ללא תשלום. לכל אתר יש נקודת השקה לאגם, המאפשרת שיט בסירות ובקיאקים ושחייה במאגר. המאגר מכיל אוקונוס צהוב (Perca flavescens), טרוטה, בס גדול-לוע, שפמנון וטרוטת עין-הקשת, מה שהופך אותו למקום דיג פופולרי.

בשנת 2020 פרסמה המדינה אזהרת סכנה מפני פריחת אצות כחולות ירוקות (כחוליות) מזיקה. פריחות אלו רעילות לבני אדם ולבעלי חיים ולכן פורסמו הודעות שמזהירות מפני שחייה במאגר ואכילת כל דג מהמאגר. היו דיווחים בעבר, אך מאז לא נמסרו אזהרות. הגידול בפריחת אצות אלו התרחש ככל הנראה עקב מפלס מים נמוך יותר ועליית טמפרטורות המים.

==פירוק עתידי==
סכר איירון גייט (מזהה 11516530) וסכר ג'ון סי. בויל הם שניים מארבעה סכרים בנהר קלאמת שיפורקו במסגרת חוק השיקום הכלכלי של הקלאמת (Klamath Economic Restoration Act). החל מפברואר 2016, מדינות אורגון וקליפורניה, בעלי הסכרים, הרגולטורים הפדרליים וגורמים נוספים הגיעו להסכמה לפרק את כל ארבעת הסכרים עד שנת 2020, כפוף לאישור (FERC). החל מאוקטובר 2020, המשא ומתן נתקע. ב-26 באוגוסט 2022 פרסם ה-FERC את ההצהרה הסופית על ההשפעה הסביבתית (Environmental Impact Statement, בראשי תיבות EIS) על פירוק הסכר שבה אישר את פירוק הסכרים. הסכר צפוי להיות מפורק במועד שטרם נקבע בשנים 2023-2024.

ההחלטה היא הצלחה של התנועה לפירוק הסכרים על הנהר קלאמת (Un-Dam the Klamath) הפועלת במשך כ-20 שנה. התנועה טוענת שיש להסיר את הסכרים מכיוון שהם יוצרים פריחת אצות רעילה, מקטינים מאוד את כמות דגי האלתית בנהר, גורמים למחלות בדגים, מאיימים על אורח החיים של שבטים הילידים, מגבירים את הסיכונים הבריאותיים של בני השבטים ופוגעים בתעשיית הדיג בחוף המערבי. שבעה מיני דגים מאוימים על ידי הסכרים. נטען גם שהסרת הסכרים מועילה כלכלית.

==הערות שוליים==

איירון גייט
קטגוריה:קליפורניה: מבנים
קטגוריה:ארצות הברית: מבני אספקת מים
קטגוריה:ארצות הברית: תחנות כוח הידרואלקטריות
ביסטיצרטופס

ביסטיצרטופס (שם מדעי: Bisticeratops) הוא סוג של דינוזאור ממשפחת הצרטופסיים שנתגלה בניו מקסיקו, ארצות הברית, וחי בגיל הקמפן, כ-74 מיליון שנה לפני זמננו. הוא נקרא על שם Bisti/De-Na-Zin Wilderness בה נתגלה ב-1975. המאובנים כללו גוגולת כמעט שלמה שסווגה בהתחלה כפנטצרטופס ורק ב-2022 סווגה כסוג נפרד: Bisticeratops froeseorum. פרט מעניין הוא שבמאובנים נתגלו סימני נשיכה מצד טירנוזאור שהחלימו. ביסטיצרטופס היה שייך לתת-משפחת הכסמוזאורים ואופיין בגולגולת עם עטרה ארוכה וקרני גבה מפותחות. הוא היה בינוני-גדול, באורך 5–6 מטרים.

== קישורים חיצוניים ==

* 

קטגוריה:בעלי חיים שתוארו ב-2022
קטגוריה:כסמוזאורים
שלומית אשר

שלומית אשר (נולדה ב-28 באפריל 1981) היא סופרת ישראלית, מרצה ומנחת סדנאות כתיבה.

== ביוגרפיה ==
אשר נולדה וגדלה בפתח תקווה למשפחה דתית לאומית. אשר אהבה לקרוא והחלה לכתוב סיפורים ויומנים כבר בגיל 6<ref></ref>. התחנכה באולפנת צפירה ביישוב צפריה. לאחר סיום לימודי התיכון עשתה שירות לאומי בכפר נוער תלפיות בחדרה. בוגרת תואר ראשון מאוניברסיטת בר-אילן בחינוך בלתי פורמלי וקרימינולוגיה. לאחר שנישאה לבן זוגה אותו הכירה כבר בתקופת לימודיה בתיכון, עברה להתגורר ביחד איתו ביישוב עלי ומשם עברו להתגורר בקריית נטפים שבשומרון. לאחר עשר שנות נישואין בהן התרכזה בגידול הילדים ובתחזוקת הבית, התגרשה אשר ובעקבות כך גם החלה לעבוד במחלקת התיירות של המועצה האזורית שומרון ולעסוק בכתיבה. אשר החלה לשתף במדיה החברתית את תחושותיה בעקבות הגירושין וכתבה על נושאים כמו שבתות וחגים בלי הילדים, ועל יחס החברה הדתית לנשים בסטטוס שלה<ref></ref>. בשנת 2018 ראה אור ספרה הראשון, כנפיים, מתכתב עם סיפורה האישי של אשר והתהליך שעברה אשר בעקבות הגירושין: ההתמודדות המקצועית בלהתחיל מחדש עם ארבעה ילדים, המגורים בחברה דתית ביישוב קטן בלי רישיון נהיגה והבנה בסיסית בניהול חשבון בנק או תקציב של משק בית ועוד<ref></ref>. לאחר שספרה הראשון ראה אור הגיעו לאשר בקשות של הורים שחיפשו סדנאות כתיבה לילדיהם, וכך החלה אשר להנחות סדנאות כתיבה לילדים ובהמשך גם למבוגרים. במקביל המשיכה לכתוב, להרצות בנושאי הכתיבה שלה וללוות סופרים בתהליכי כתיבה והוצאה לאור<ref></ref>.

== חיים אישיים ==
מתגוררת ביישוב קריית נטפים בשומרון עם ארבעת ילדיה.

== ספריה ==
* כנפיים, הוצאת קוראים, 2018
* מי היה מאמין, קוראים הוצאת ספרים, 2020
* קליפות, פרויקט במימון המונים, 2022

== קישורים חיצוניים ==

* 

* [https://merhav.nli.org.il/primo-explore/search?query=creator,contains,אשר,%20שלומית&vid=NLI&lang=iw_IL&_gl=1*p81nux*_ga*NjUzODcwNjE0LjE2NjA4NDM3ODE.*_ga_8P5PPG5E6Z*MTY2MDg0Mzc4MC4xLjEuMTY2MDg0NDkwOS41NS4wLjA.&_ga=2.250533190.1718395923.1660843781-653870614.1660843781 רשימת הפרסומים של שלומית אשר] בקטלוג הספרייה הלאומית
* [https://www.facebook.com/shlomitasher שלומית אשר] בפייסבוק
* [https://www.e-vrit.co.il/Author/7392/שלומית_אשר ספריה של שלומית אשר] באתר עברית
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:עורכות ספרותיות ישראליות
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:בלוגריות ישראליות
קטגוריה:פתח תקווה: אישים
קטגוריה:בוגרי אוניברסיטת בר-אילן
קטגוריה:בוגרות אולפנת צפירה
קטגוריה:בוגרות שירות לאומי
קטגוריה:בוגרות בני עקיבא
קטגוריה:בוגרות אוניברסיטת בר-אילן
קטגוריה:ישראליות שנולדו ב-1981
קטגוריה:מתנחלות
ליום הזה חיכיתי

ליום הזה חיכיתי הוא אלבום האולפן השני של הזמרת הישראלית מאיה אברהם. את האלבום הוציאה ב-23 באוגוסט 2015 לאור חברת התקליטים "הפיל". בין הסינגלים שפורסמו מתוכו נמנה "עד שיבוא אוקטובר", שהגיע למקום ה-33 במצעד הפזמונים השנתי של רשת ג'; "ליום הזה חיכיתי", דואט עם איתי לוי ו"ענני" בהשתתפות שי גבסו.

== רשימת רצועות ==

== הערות שוליים ==

קטגוריה:אלבומי 2015
קטגוריה:אלבומים בעברית
עד שיבוא אוקטובר

"עד שיבוא אוקטובר" הוא סינגל שהוקלט על ידי הזמרת הישראלית מאיה אברהם. הוא יצא לאור ביוני 2012, לאור חברת התקליטים הפיל, כסינגל שני מתוך האלבום ליום הזה חיכיתי.

== רקע וכתיבה ==
השיר נכתב על ידי בן ארצי והופק על ידי רפי קריספין. הוא הוצג כמועמד לכניסה למצעד הפזמונים השבועי של רשת ג' ב-5 ביולי 2012. בשבוע לאחר מכן נכנס לדירוג במקום השמיני. ב-19 ביולי עלה השיר למקום השני – המיקום הגבוה ביותר שהגיע אליו. לבסוף, ב-11 באוקטובר, לאחר תשעה שבועות רצופים, יצא מהמצעד השבועי.

במצעד הפזמונים העברי השנתי ב-2013 דורג במקום ה-33.

== מיקומי שיא ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי מאיה אברהם
קטגוריה:שירים בעברית
קטגוריה:שירים על אוקטובר
מרחוק לרחוק (אלבום)

מרחוק לרחוק הוא אלבום האולפן השני של הזמר הישראלי אדם. את האלבום הוציאה ביולי 1988 חברת התקליטים הד ארצי תחת המספר הקטלוגי BAN 15301. "מרחוק לרחוק" נחשב לאלבום המצליח ביותר של אדם, כשכל ארבעת הסינגלים שלו נכנסו למצעד הפזמונים השבועי של רשת ג'.

== סינגלים ==
* "היא רוקדת לבדה" – נכתב על ידי רחל שפירא והולחן על ידי קורין אלאל. הגיע בשיאו למקום השני במצעד הפזמונים השבועי של רשת ג', ואף דורג במקום ה-13 במצעד הפזמונים השנתי ה'תשמ"ח (1988).
* "מצטער" – נכתב ידי רחל שפירא והולחן על ידי יזהר אשדות. הפך לאחד משיריו המוכרים ביותר של אדם. רבקה מיכאלי, התקשרה אליו לאחר הצלחת הסינגל וביקשה ממנו להתראיין ל"סיבה למסיבה". נטען על ידי ארגונים פמיניסטיים ישראליים כי השיר נכתב על מקרה אונס, בו האנס מצטער על מעשיו. אדם הכחיש טענות אלו ואף ציין כי "מצטער" נכתב על ידי רחל שפירא, אחת מהפזמונאיות הישראליות המוכרות ביותר ופעילה פמיניסטית. "מצטער" כבש את מצעד הפזמונים השבועי של רשת ג', והוכתר כשיר השנה במצעד הפזמונים השנתי תשמ"ח (1988) של רשת ג'.
* "שקיעה אחת" – שיר שלווה בקולות רקע של הזמרת הישראלית-אוסטרית תמנה בראואר. נכתב ידי אלונה קמחי והולחן על ידי יזהר אשדות. שהה שבועיים בראש מצעד הפזמונים השבועי של רשת ג', והגיע למקום ה-16 במצעד הפזמונים השנתי לשנת תשמ"ט (1989).
* "מכור לאהבה" – נכתב והולחן על ידי קן ברג'ס ונאוה ברוכין, ותורגם על ידי אהוד מנור לעברית. הגיע בשיאו במצעד הפזמונים השבועי למקום השלישי, ודורג במקום ה-27 במצעד השנתי תשמ"ט (1989) של רשת ג'.

== רשימת רצועות ==

===משתתפים באלבום===

עיבודים והפקה מוזיקלית: יזהר אשדות

תופים, בס, קלידים, גיטרה חשמלית ואקוסטית: יזהר אשדות

גיטרה חשמלית: דומיניק דיין, קובי אייזנמן

פסנתר: איתי הבר

תופים: דובי קיזלשטיין

כלי הקשה: איקי לוי

הוקלט באולפני DB

טכנאי הקלטה ומיקס: גיל תורן

== קישורים חיצוניים ==

* 

== הערות שוליים ==

קטגוריה:אלבומי 1988
קטגוריה:אלבומי אדם
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי חברת הד ארצי